
PËR DISA NDRYSHIME NË VENDIMIN NR. 338, DATË 19.3.2008 TË KËSHILLIT TË MINISTRAVE “PËR MIRATIMIN E MODELIT TË TREGUT TË ENERGJISË ELEKTRIKE”, TË NDRYSHUAR

Në mbështetje të nenit 100 të Kushtetutës dhe të nenit 53 të ligjit nr. 9072, datë 22.5.2003 “Për sektorin e energjisë elektrike”, të ndryshuar, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

Vendosi:

1. Në tekstin e modelit të tregut të energjisë elektrike, që i bashkëlidhet vendimit nr. 338, datë 19.3.2008, të Këshillit të Ministrave, të ndryshuar, bëhen ndryshimet e mëposhtme:
a) Në fund të paragrafit të dytë të pikës 4.4, fjalët “... me çmime tregu ose furnizuesit publikë me shumicë me çmim të rregulluar dhe kontratë të miratuar nga ERE-ja ...” zëvendësohen me fjalët “... apo furnizuesi publik me shumicë dhe/ose Operatori i Sistemit të Shpërndarjes, me çmime të vendosura në kontratën e shitblerjes të negociuar dhe të rënë dakord ndërmjet palëve”.
b) Në pikën 4.13, A, nënpika 5, fjalët “... e PPE-ve ...” hiqen.
c) Në fund të pikave 6.1, 6.2, 6.4 dhe 6.5 shtohen fjalët “... minimumi i lejuar i disbalancave zvogëlohet me 1% për çdo vit, duke filluar nga viti 2013.”. 
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

